Seɛdi, akken dimi iṛuḥ baba-s, iqqim d yiman-is ikcem-it weɣbel n wexxam, n ssuq, n tteḍbir. Lḥaṣun yuɣal d lɛaqel akken ilzem : leɛtab ara yefk i ifassen-is ur tyesɛi : ama d aɣellet n tferrkiwin, ama d ccɣel nniḍen yakk, yesɛa-yasen ifellaḥen, acḥal ! Netta, d acu kan Issefqad ɣer wayla-s, ittadded i ifellaḥen d imestujaṛ-is, neɣ, mi ara d-yeḥdeṛ unejmeɛ imeqranen ɣef kra neɣ kra, yettaṭṭaf amkan n baba-s. Deg waggur neɣ deg cehṛayen imezwura segmi iṛuḥ baba-s yeḍḥ a-d ṛṛay-is yewqem, iṣleh almi d ulamek. Netta leqraya yeɣra, lxaṭer-is yewseɛ, yeččuṛ d lefhama. A ternuḍ , seg wasmi dyekker, yettwaṛebba ala ger imusnawen d wuḥdiqen ; yennulfa-d yecba-ten.